ફુગાવાના દરમાં થોડો ઘટાડો થયો હોવા છતાં આરબીઆઈ ગવર્નર ડો. રાજને વ્યાજના દર ઘટાડયા નથી. તેમના મતે આ ઘટાડો કામચલાઉ હોઈ શકે. સીપીઆઈ વરસના બાકીના મહિનાઓમાં વધી પણ શકે. આ ખેતીપ્રધાન દેશ માટે આઝાદીના ૬૭ વર્ષ પછી આજે પણ વરસાદ જ 'સર્વેસર્વા-ભગવાન' છે એટલે ચોમાસું ધાર્યા કરતાં નબળું જાય અને ફુગાવો, ખાસ કરીને 'ફૂડ ઇન્ફલેશન' વકરે તો શું એ પ્રશ્ન સતત આરબીઆઈ સામે ઝળુંબે છે. સીપીઆઈ ઇન્ફલેશનનું આરબીઆઈનું ટાર્ગેટ જાન્યુઆરી, ૨૦૧૫ માટે ૮ ટકા અને જાન્યુઆરી, ૨૦૧૬ માટે ૬ ટકાનું છે. એટલે રિઝર્વ બેંકે નીતિની જાહેરાતમાં પણ 'ઉટ્વૈં ટ્વહઙ્ઘ ઉટ્વંષ્ઠર'ની નીતિ અપનાવી છે. બેંક ઇન્ફલેશનની બાબતમાં તસુભાર જોખમ લેવા માગતી નથી.